– Хабарш-м дукха дара, амма сан сацам царах бозуш бац, – элира Зазас. – Д1адаханчу к1иранах со Майртуьпахь хьошалг1ахь яра. Цигахь цхьа к1ант вара ша т1ехьовзаве бохуш. Ас эли и т1аьхьараваккха, со Эвтархойн Ахьмадана дош делла ю. Эрна цхьа а 1ехавелла сайна т1аьхьаваза ца лаьа суна. Эццахь цигара мехкарий цецбевлира. Цара элира, ой тхо долчохь-м Эвтархойн Ахьмада Г1изларха ц1е йолуш ч1ог1а хьал долу йо1 ялош ма ву бохуш дуьйцуш ду аьлла.